**גביע אלדאו** (בספרדית: **Copa Aldao**), שנקרא גם **גביע ריו דה לה פלטה** (**Copa Río de La Plata**), או **האליפות הריופלטנסית** (**Campeonato Rioplatense**), היה תחרות כדורגל בינלאומית רשמית, ששוחקה לראשונה ב-1914 ואורגנה על ידי התאחדות הכדורגל הארגנטינאית והתאחדות הכדורגל האורוגוואית. היה זה הטורניר הבינלאומי לקבוצות החשוב ביותר ביבשת דרום אמריקה באותה העת, והשתתפו בו נציגות של שתי הליגות הבכירות ביבשת.

הגביע הפגיש את אלופות ליגת העל הארגנטינאית וליגת העל האורוגוואית, תחילה במפגש אחד, ובמהדורות האחרונות - במשחקי בית וחוץ.

בפרסומי CONMEBOL תחרות זו מוזכרת כאחת מהמבשרים של גביע ליברטדורס, בהיותה בין הראשונות שהפגישו באופן רשמי קבוצות ממדינות שונות בדרום אמריקה.

היסטוריה
--------

בתחילת המאה העשרים החלו להתארגן על ידי ההתאחדויות של ארגנטינה ואורוגוואי **"האליפויות הריופלטנסיות"** ("campeonatos rioplatenses"), טורנירים שונים שהפגישו בין קבוצות משתי המדינות. קונפדרציית CONMEBOL מתייחסת למשחקים אלו כמשחקים הבינלאומיים-רשמיים הראשונים בין קבוצות בדרום אמריקה.

ב-1905 נוסדו הטורנירים הראשונים, ה**קאפ טיי קומפטישן** (בספרדית: Cup Tie Competition; נקרא גם "קופה דה קומפטנסייה שבלייה-בוטל", Copa de Competencia Chevallier Boutell) וה**קופה דה אונור קוסנייר** (Copa de Honor Cousenier), שהפגישו את מחזיקות הגביעים הלאומיים הארנטינאיים "קומפטנסייה" ו"אונור", בהתאמה, עם מקבילותיהן האורוגוואיות. בעשור הבא נוסד גביע אלדאו, שהיה לחשוב מבין הטורנירים הללו מאחר שהפגיש בין אלופות ליגות העל של שתי המדינות, ומכיוון ששרד לאורך זמן - הגביע המשיך להיות משוחק גם עם בוא עידן המקצוענות, בשנות השלושים, ועד לאמצע שנות החמישים של המאה העשרים, לסירוגין.

הגביע נתרם על ידי ד"ר ריקרדו אלדאו, נשיא התאחדות הכדורגל הארגנטינאית, ומכאן אחד משמותיו של הטורניר. כיום מוצג הגביע במוזיאון של ריבר פלייט, הזוכה האחרונה בגביע.

בשנת 1923 שוחק טורניר דומה בשם **"קופה קמפאונטו דל ריו דה לה פלטה"** על ידי אלופות ליגת ההתאחדות הפורשת בארגנטינה והליגה הפורשת באורוגוואי.

בשנים 1942 ו-1957 הפיינליסטיות היו ריבר פלייט ונסיונל, ובשנתיים הללו לא שוחקו משחקי הגומלין שתוכננו, אך גם לא הוכרזו הזוכות רשמית. למרות זאת, יש המוסיפים תואר אחד לכל אחת בגין שנים אלו (לאור ניצחונן במשחק הראשון). בשנים 1945 ו-1946 שוחק גם טורניר מקביל לסגניות האלופות בארגנטינה ובאורוגוואי בשם **קופה דה קונפרטרנידד אסקובר-חרונה** (Copa de Confraternidad Escobar-Gerona).

לאחר 1957 סירבו האלופות להשתתף בתחרות עקב אילוצי לוח זמנים. תחרויות בעלות אופי דומה שהתקיימו בשנים 1997, 1998, 2013 ו-2014 נחשבות לידידותיות, לא רשמיות (והוא הדין לצמד מפגשים בין אלופות המדינות בשנת 1946).

משחקי גמר גביע אלדאו
--------------------

| שנה | אלופה | תוצאה | סגנית |
| --- | --- | --- | --- |
| 1916 | אורוגוואיאורוגוואי **נסיונל** | 0:1 | ארגנטינהארגנטינה ראסינג קלוב |
| 1917 | ארגנטינהארגנטינה **ראסינג קלוב** | 2:2 ; 1:2 | אורוגוואיאורוגוואי נסיונל |
| 1918 | ארגנטינהארגנטינה **ראסינג קלוב** | 1:2 | אורוגוואיאורוגוואי פניארול |
| 1919 | אורוגוואיאורוגוואי **נסיונל** | 0:3 | ארגנטינהארגנטינה בוקה ג'וניורס |
| 1920 | אורוגוואיאורוגוואי **נסיונל** | 1:2 | ארגנטינהארגנטינה בוקה ג'וניורס |
| 1927 | ארגנטינהארגנטינה **סן לורנסו** | 0:1 | אורוגוואיאורוגוואי רמפלה ג'וניורס |
| 1928 | אורוגוואיאורוגוואי **פניארול** | 0:3 | ארגנטינהארגנטינה הוראקן |
| 1936 | ארגנטינהארגנטינה **ריבר פלייט** | 1:5 | אורוגוואיאורוגוואי פניארול |
| 1937 | ארגנטינהארגנטינה **ריבר פלייט** | 2:5 | אורוגוואיאורוגוואי פניארול |
| 1938 | ארגנטינהארגנטינה **אינדפנדיינטה** | 1:3 | אורוגוואיאורוגוואי פניארול |
| 1939 | ארגנטינהארגנטינה **אינדפנדיינטה** | 0:5 | אורוגוואיאורוגוואי נסיונל |
| 1941 | ארגנטינהארגנטינה **ריבר פלייט** | 1:6 ; 1:1 | אורוגוואיאורוגוואי נסיונל |
| 1945 | ארגנטינהארגנטינה **ריבר פלייט** | 1:2 ; 2:3 | אורוגוואיאורוגוואי פניארול |
| 1947 | ארגנטינהארגנטינה **ריבר פלייט** | 3:4 ; 1:3 | אורוגוואיאורוגוואי נסיונל |

### סיכום זכיות לפי קבוצה

| קבוצה | זכיות | סגנויות |
| --- | --- | --- |
| ארגנטינהארגנטינה ריבר פלייט | 5 | 0 |
|
| אורוגוואיאורוגוואי נסיונל | 3 | 4 |
|
| ארגנטינהארגנטינה ראסינג קלוב | 2 | 1 |
|
| ארגנטינהארגנטינה אינדפנדיינטה | 2 | 0 |
|
| אורוגוואיאורוגוואי פניארול | 1 | 5 |
|
| ארגנטינהארגנטינה סן לורנסו | 1 | 0 |
|

מהדורות שלא הוכרעו
------------------

| שנה | אלופה | תוצאה | סגנית | הערות |
| --- | --- | --- | --- | --- |
| 1913 | ארגנטינהארגנטינה **אסטודיאנטס לה פלאטה** | - | אורוגוואיאורוגוואי ריבר פלייט פוטבול קלוב | בוטל עקב גשם |
| 1940 | אורוגוואיאורוגוואי **נסיונל** | 2:2 | ארגנטינהארגנטינה בוקה ג'וניורס | בוקה סירבה לשחק הארכה וירדה מהמגרש. הגביע ניתן לנסיונל, אך התואר לא הוכר רשמית. |
| 1942 | אורוגוואיאורוגוואי **נסיונל** | 0:4 | ארגנטינהארגנטינה ריבר פלייט | הגומלין לא שוחק והטורניר לא הושלם. התואר לא הוכר רשמית. |
| 1957 | ארגנטינהארגנטינה **ריבר פלייט** | 1:2 | אורוגוואיאורוגוואי נסיונל | הגומלין לא שוחק והטורניר לא הושלם. התואר לא הוכר רשמית. |

קישורים חיצוניים
----------------

ויקישיתוף מדיה וקבצים בנושא **גביע אלדאו** בוויקישיתוף

הערות שוליים
------------

1. ↑  מאז ייסוד קופה אמריקה ב-1916 ועד לשנת 1939, זכו בו רק אורוגוואי (7 פעמים), ארגנטינה (5) וברזיל (2), ובאחרונה לא התקיימה ליגה כלל ארצית עד 1959
2. ↑  ספרה של קונמבול, "50 שנות גביע ליברטדורס של אמריקה", כרך 1 עמוד 12.

| תחרויות כדורגל באמריקה הדרומית (CONMEBOL) |
| --- |
| מפעלי הווה | 

|  |  |
| --- | --- |
| תחרויות נבחרות לאומיות | קופה אמריקה (עד גיל 20 • עד גיל 17 • עד גיל 15) |
| תחרויות מועדונים | 

|  |  |
| --- | --- |
| במסגרת קונמבול | גביע ליברטדורס (עד גיל 20) • גביע סודאמריקנה • רקופה סודאמריקנה • גביע סורוגה בנק |
| במסגרת פיפ"א | גביע העולם למועדונים |

 |

 |
| מפעלי עבר | 

|  |  |  |  |  |  |
| --- | --- | --- | --- | --- | --- |
| תחרויות מועדונים | 

|  |  |
| --- | --- |
| מפעלים יבשתיים | גביע אלדאו • סופרקופה סודאמריקנה • גביע מרקוסור • גביע מרקונורטה • גביע קונמבול |
| מפעלים בין-יבשתיים | הגביע הבין-יבשתי • סופר קאפ האלופות הבין-יבשתי • גביע אינטראמריקנה |

 |

 |